**Määräys, annettu 10 päivänä toukokuuta 2019,  
korkeiden rakennusten rakentamista sekä tulipalon ja pakokauhun vaaran torjumista kyseisissä rakennuksissa koskevasta turvallisuussäännöstöstä 30 päivänä joulukuuta 2011 annetun määräyksen muuttamisesta**

Asianosaiset: yleisön käyttöön tarkoitettujen laitosten käyttäjät ja omistajat, rakennuttajat, rakennusvalvojat, arkkitehdit, turvallisuustoimikuntien jäsenet, tekniset valvojat, kylmäaineita käyttävien laitteiden valmistajat ja asentajat.  
Aihe: sellaisen säännöksen muuttaminen, joka koskee korkeissa rakennuksissa olevien sähköisten jäähdytyslaitteiden ominaisuuksia.  
Voimaantulo: tämä määräys tulee voimaan sen julkaisua Ranskan tasavallan virallisessa lehdessä seuraavana päivänä.  
Huomautus: Tulipalon torjumista yleisön käyttöön tarkoitetuissa laitoksissa koskeva turvallisuussäännöstö ja erityisesti sen CH 35 § on muutettu, jotta voidaan sallia tähän asti kiellettyjen, syttyvien kylmäaineiden käyttö. Tulipalon torjuntaa korkeissa rakennuksissa koskevan turvallisuussäännöstön GH 37 §:n 2 momentissa viitataan CH 35 §:n säännöksiin. Erityisen riskianalyysin arviointia odotettaessa on tarpeen säilyttää syttyvien nesteiden käyttörajoitus korkeissa rakennuksissa ja välttää ei-toivottu avaaminen GH 37 §:n viittaussuhteella CH 35 §:ään.  
Viitteet: tällä määräyksellä muutettuun tekstiin voi tutustua tähän muutokseen perustuvana toisintona Légifrance-sivustolla (http://legifrance.gouv.fr).

Ekologisesta ja solidaarisesta siirtymästä vastaava ministeri, sinetinhaltija, oikeusministeri, talous- ja valtiovarainministeri, työministeri, sisäministeri, korkeakoulu-, tutkimus- ja innovaatioministeri, alueellisesta yhteenkuuluvuudesta ja suhteista paikallisyhteisöihin vastaava ministeri ja kulttuuriministeri  
ottavat huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 ja erityisesti ilmoituksen nro 2018/469/F,  
ottavat huomioon rakennus- ja asuntolain ja erityisesti sen R. 122-4 §:n,  
ottavat huomioon korkeiden rakennusten rakentamista sekä tulipalon ja pakokauhun vaaran torjumista kyseisissä rakennuksissa koskevasta turvallisuussäännöstöstä 30 päivänä joulukuuta 2011 annetun määräyksen,  
ottavat huomioon 16 päivänä lokakuuta 2018 annetun rakennusalasta ja energiatehokkuudesta vastaavan ylimmän neuvoston lausunnon,  
ottavat huomioon standardien arvioinnista vastaavan kansallisen neuvoston 11 päivänä lokakuuta 2018 antaman lausunnon,  
määräävät seuraavaa:

**1 §**

Muutetaan korkeiden rakennusten rakentamista sekä tulipalon ja pakokauhun vaaran torjumista kyseisissä rakennuksissa koskevan turvallisuussäännöstön, sellaisena kuin se on hyväksyttynä edellä mainitulla 30 päivänä joulukuuta 2011 annetulla määräyksellä, 1 osaston II luvun VII jakso 2 §:n mukaisesti.

**2 §**

Lisätään GH 37 §:ssä ilmaisun: ”Appareils électriques de production de froid” (”Sähköiset jäähdytyslaitteet)” jälkeen ilmaisu: ”, n’utilisant pas de fluides frigorigènes inflammables,” (”, ei käytetä syttyviä kylmäaineita,”).

**3 §**

Tämä määräys tulee voimaan sen julkaisua Ranskan tasavallan virallisessa lehdessä seuraavana päivänä.

Annettu 10 päivänä toukokuuta 2019.

Sisäministeri,  
ministerin puolesta ja valtuutettuna:  
osastopäällikkö, siviiliturvallisuus- ja kriisinhallinta-asioiden varapääjohtaja, joka vastaa palomiehistä vastaavasta osastosta,  
M. Marquer

Ekologisesta ja solidaarisesta siirtymästä vastaava ministeri,  
ministerin puolesta ja valtuutettuna:  
asuinympäristö-, kaupunkisuunnittelu- ja maisema-asioiden johtaja,  
F. Adam

Sinetinhaltija, oikeusministeri,  
ministerin puolesta ja valtuutettuna:  
pääsihteeri,  
V. Malbec

Talous- ja valtiovarainministeri,  
ministerin puolesta ja valtuutettuna:  
teollisuusosaston päällikkö,  
J. Tognola

Työministeri,  
ministerin puolesta ja valtuutettuna:  
työllisyysasioiden pääjohtaja,  
Y. Struillou

Korkeakoulu-, tutkimus- ja  
innovaatioministeri,  
ministerin puolesta ja valtuutettuna:  
korkea-asteen koulutuksesta ja ammatillisesta integraatiosta vastaava pääjohtaja,  
B. Plateau

Alueellisesta yhteenkuuluvuudesta ja suhteista paikallisyhteisöihin vastaava ministeri,  
ministerin puolesta ja valtuutettuna:  
asuinympäristö-, kaupunkisuunnittelu- ja maisema-asioiden johtaja,  
F. Adam

Kulttuuriministeri,  
ministerin puolesta ja valtuutettuna:  
kulttuuriperintöasioiden pääjohtaja,  
P. Barbat